ههههههه اسف المنشور لي قبل هذا غلطت فيه ... إياك تجتهد وتخدم على راسك ... البلاد ما عطاتنش البلاد ضاعت وحنا ضعنا ... الحل هو نعسو تال الظهر ونسهرو فضامة وبارشيسي وفريفاير حتى قرب الفجر ونعسو ... مرة مرة نستمعو ل في بلادي ظلموني هاذي بلاد الحكرة ودموعنا فيها سالو العيشة فيها مرّة واغاني حزينة ... إياك دير لاباس الفلوس خنز الدنيا والاغنياء كاينعسو بالدواء ... الغربة العشير بنادم يعيش لافي سمحي لي يا عومري ختومة غير بيعيها كاورية لي نبغي ندخلها في ديني ... الى خذيتي دبلوم غادي تاكل العصا حدا البرلمان واش دار بنادم بالشواهد والو غير البطالة والضياع ... هاذ الهضرة لي عزيزة على بنادم وهي لي طايحين عليها صناع المزبلة ماشي صناع المحتوى كاينعسوكم بها وكايضربو ليكم البيكورة ديال التضباع كاتعيش مضبع كاتخوي الجهد فالسبان والمعيور والحروب الوهمية ... وبنادم قاضي الغرض كايدخل اللعاقة وكايسب الواقع باش عمرك تحلم دير بادرة وتقول بسم ندير محاولة ندير لاباس ... بحال صاحبك المسموم نهار كاتقترح عليه شي مشروع كايجيب ليك غير السلبيات مستحيل يشجعك او يقول ليك كلمة طيبة ... لكن شي منكر ولا شي رذيلة او الموبقات كاديفعك ليها ويجرك بيديه وبرجليه وبسنانو حتى يقحمك فيها ... وبقا فالوهم نهار تفيق غادي تبكي الدم حينها لا ينفع الندم ...